**Datum: 19.09.2023.**

**SAOPŠTENJE ZA MEDIJE**

**m:tel poklonio televizor osnovnoj školi u Piskavici**

Predstavnici kompanije m:tel su 19. septembra posjetili Osnovnu školu Sveti Ćirilo i Metodije u Piskavici i tom prilikom poklonili ovoj obrazovnoj ustanovi novi televizor.

Kako je riječ o područnoj školi koja broji devet razreda sa više od 200 učenika, te kako od ove godine ima i produženi boravak, televizor je namijenjen upravo za djecu koja će koristiti produženi boravak.

Zahvalnost kompaniji m:tel je izrazio direktor ove škole Siniša Pejić riječima: „U ime naše škole zahvaljujem na donaciji koju ste nam danas predali. Još jednom ste pokazali svoju društvenu odgovornost i to prema našim učenicima.“

U ime kompanije m:tel televizor je direktoru Pejiću uručila Sandra Stanić, glavni saradnik za društvenu odgovornost, koja je i ovom prilikom naglasila da je m:tel uvijek ondje gdje je potrebno pomoći, a naročito kada su u pitanju naši najmlađi.

Ključne riječi: mtel, društvena odgovornost, OŠ Sveti Ćirilo i Metodije, TV   
Izvor fotografije: Mtel